Jerba Buena
Jerba Buena (isp. Yerba Buena – „gera žolė“) – miestas Argentinoje, Tukumano provincijoje, Tukumano aglomeracijoje, apie 20 km į vakarus nuo Tukumano miesto. Departamento centras. Jerba Buena – gyvenamasis Tukumano priemiestis. Čia įsikūrę daugiausia privatūs gyvenamieji namai, klubai, parduotuvės. Tačiau pakraščiuose yra ir skurdžių rajonų, vadinamųjų villa miserias. Netoli į vakarus nuo miesto iškilęs San Chavjero kalnas. Jerba Bueną supa Las Yungas miškai.